48 . —À 
Genus VIPERAE. 
Viperae, venenatis telis omnes praeditae, primo adspectu 
facile dignoscuntur capite praesertim subcordato, vel quasi versus 
parotides buccato, torva oris facie, et praesertim tels seu dentibus 
in anteriore palati parte majoribus, felini unguis instar repostilibus, 
cavis et basi quasi calyculatis folliculo venenifluo, cujus toxicus 
liquor per ipsos dentes, ad morsum erigendos, in vulnera defluit. 
Omnes hujus generis species proportione tota et praesertim caudae 
sunt torosiores et breviores Colubris et squamis plerumque magis 
horrentes, etiam circa nucham minutis. 
25. VIPERA. Cendstes. 
V. albicans, corniculis supraocularibus subulatis corneis. 
Coluber cornutus,  Hasselq. itin. p. 315. n. 61. Act. Upsal. 
1750. p. 97. 
Coluber Cerastes, Lin. syst. XII. I. p. 376. Ellis. 44ct. 
Zngl. vol. LVI. tab. 14. 
Hanc Viperam maxime venenatam in deserto Caspico et Tata- 
rico dari certissimis testimoniis affirmare possum et est Calmuccis 
notissima, licet rara. Puellae ab ea demorsae brachium usque ad 
axillam intra nycthemerum totum tumidum et inflammatum, cum 
dolore, bullisque nigris gangraenosis obsitum, frictionibus olei calidi 
administratis et crebro exhibita camphora in aceto soluta, aegre 
curavit D. D. J/ier in Sareptana colonia quondam medicus, qui 
Occisam Viperam ipse vidit. 
